HIRDETMÉNY

A SOL Hungary Kft. Dunaharaszti Ipartelep, Mechwart András u. 8626 hrsz-ú telephelyére alsó küszöbértékű veszélyes anyagokkal foglalkozó üzemet épített. Tevékenysége: ipari-, egészségügyi-, kevert- és nagytisztaságú gázok előállítása és értékesítése.

A Biztonsági Elemzés a Dunaharaszti Polgármesteri Hivatal Műszaki Osztályán (2330 Dunaharaszti, Fő út 152. B épület), Kúti Erika műszaki előadónál tekinthető meg, hivatali időben, 2020. 08. 31-ig.

A Biztonsági elemzéssel, illetve a veszélyes tevékenységgel kapcsolatban Dunaharaszti Jegyzőjénél (Kiss Gergely) lehet írásbeli észrevételeket tenni, 2020. 09. 02-ig.

Dunaharaszti Polgármestere 2020. szeptember 08-án 18:00 órakor tart közmeghallgatást tárgyi ügyben, a József Attila Művelődési Házban (2330 Dunaharaszti, Táncsics u. 2.).

Tárgyi ügyben a Pest Megyei Katasztrófavédelmi Igazgatóság az illetékes hatóság. Az Üzemeltető kérelme új veszélyes tevékenység megkezdéséhez szükséges katasztrófavédelmi engedély megadására vonatkozik.

Cím: 1149 Budapest, Mogyoródi út 43.

Levélcím: 1903 Bp. Pf:314

Telefon: +36-1-4694105; Fax: +36-1-4694353

E-mail: pest.mki@katved.gov.hu

Az engedélyezési eljárás ügyintézési határideje, valamint az eljárás lehetséges lezárásainak típusai, illetve további releváns információk:

Az engedélyezési eljárás határideje 70 nap, amely 2020. 10. 08-án jár le, az eljárás eredményeként a Hatóság, mint elsőfokú iparbiztonsági hatóság a benyújtott dokumentáció, illetve az esetleges hiánypótlás során tett kiegészítések és a helyszíni szemlén tapasztaltak alapján feltételes, vagy feltétel nélküli engedélyt ad az Üzemeltetőnek a veszélyes tevékenység végzése vonatkozásában, vagy a benyújtott katasztrófavédelmi engedély iránti kérelmét elutasítja, amennyiben a jogszabályban foglalt kritériumok nem teljesülnek.

A közmeghallgatásról készülő jegyzőkönyvet 8 napon belül a Hatóság helyi szerve megkapja, az abban foglaltakat az engedély elbírálásakor mérlegeli.